regelmæssige Tværstriber. Det største Exemplar her i Samlingen er b'/omm langt og 
besidder 10 Vindinger; Exemplarer med 9 Vindinger er almindelige i det foreliggende 
Materiale. Exemplarer med samme Antal Vindinger varierer en Del i Størrelse. 
G. O. Sars har ment at kunne sondre en Limacina (Spirialis) retroversa — med 
kortere Spira og Mangel af Spiralstribning — fra Limacina balea — med Spiralstribning 
og længere Spira. Men en saadan Sondring kan ikke billiges. Der er nemlig i Henseende 
til Spiras Højde alle Overgange mellem en Spira som hos Sars's retroversa og hans balea; 
og den formentlige Forskjel i Spiralstribningen existerer slet ikke, thi jeg har hos Exem- 
plarer, der, hvis retroversa kunde opretholdes som en særlig Art, maatte henføres til denne, 
set Spiralstriberne paa det allerskjonneste. — Heller ikke Spérialis Mac Andrei Forb. & 
Hanl. kan opretholdes som særlig Art. Der foreligger her i Samlingen Exemplarer (Nr. 21), 
som paa det nøjeste svarer til F. & H.'s Figurer af Sp. Mac Andrei, der skulde udmærke 
sig ved en forholdsvis meget høj Spira; men de er ved umerkelige Overgange forbundne 
med Exemplarer med middellang Spira, ligesom disse med Exemplarer med en kort Spira. 
Efter det foreliggende Materiale er Limacina balea en til den nordlige Del af 
Atlanterhavet (om den findes i det Stille Ocean vides ikke) indskrænket Art, der dog 
gaar længere mod Syd end Lim. helicina; det nordligste Punkt, hvorfra vi har den, er 
63° N. Br., og hvis dette skulde betegne dens omtrentlige Nordgrænse, falder denne 
betydelig sydligere end L. helicinas, som gaar saa langt mod Nord som til nogle og 70° 
N.Br. Den synes saaledes at være en noget sydligere Art end L. helicina, hvilket ogsaa 
bestyrkes af det i Litteraturen foreliggende, — ved hvis Benyttelse dog maa bemærkes, at 
det ofte er vanskeligt at se, om en Angivelse refererer sig til nærværende Art eller til den 
følgende. Den er ikke funden ved Spitzbergen (se Mørchs Katalog i Ann. Soc. Malac. Belg., 
Tome 4); derimod er den efter Forbes & Hanley (l. c. p. 385) tagen ved omtrent 51° N. Br. 
(sydfor Mizen Head, Irland), og ved Guernsey (mellem 49 og 50° N. Br.); ved den amerikanske 
Kyst er den tagen endnu meget sydligere, nemlig (efter Stimpson, fra-hvem vor Samling 
ogsaa har Exemplarer) i Massachusetts Bay paa et Par og 40° N. Br. — I vore egne Far- 
vande er ‘den i den nyeste Tid tagen enkelte Gange, men kun død (1 Ex. af Cand. mag. 
Petersen 3—4 Mil N.f. Skagen paa 110 F.; den anføres fremdeles af Collin, Limfj. marine 
Fauna, p. 154, fra «Kattegattets vestlige Del»); derimod har jeg gjennem velvillig Meddelelse 
fra Prof. Möbius erfaret, at et enkelt Exemplar (som jeg selv har haft til Undersøgelse) blev 
fanget levende d. 24. Februar 1884 i den ydre Del af Kieler Bugt (54—55° N. Br.) sammen 
med talrige Copepoder!). 
1) Smlgn. ogsaa MObins, Nachtrag z d. Verz. d. Wirbellosen Thiere d. Ostsee, i: 4. Ber. der Komm. 
z. Untersuch. d. deutschen Meere. 
